กทพ.เปิดซองทางด่วนพระราม3-ดาวคะนอง-วงแหวนรอบนอกฯ CK-NWR คว้าคนละ 1 สัญญา
กทพ. เปิดซองทางด่วนพระราม3-ดาวคะนอง-วงแหวนรอบนอกฯ CK-NWR คว้าคนละ 1 สัญญา
กทพ. เปิดซองทางด่วนพระราม3-ดาวคะนอง-วงแหวนรอบนอกฯ CK-NWR คว้าคนละ 1 สัญญา
21 พ.ค. 2562

นายนนทจิตต์ บ่างสมบูรณ์ รักษาการ รองผู้ว่าการ ฝ่ายบริหาร การทางพิเศษแห่งประเทศไทย (กทพ.) ในฐานะประธานพิจารณาผลการประกวดราคาโครงการทางพิเศษพระราม 3-ดาวคะนอง-วงแหวนรอบนอกกรุงเทพมหานครด้านตะวันตก เปิดเผยว่า ราคาประมูลต่ำกว่าราคากลางทุกสัญญา มีส่วนต่างที่การทางฯนำเงินส่วนที่เหลือใช้ในการดำเนินงานในโครงการอื่นต่อไป ขณะที่ปัจจุบันได้จัดกรรมสิทธิ์พร้อมเข้าทำงานได้ทันที
โดยในวันนี้ (21 พ.ค.62) กทพ.เปิดซองข้อเสนอด้านราคาโครงการทางพิเศษพระราม3-ดาวคะนอง-วงแหวนรอบนอกกรุงเทพมหานครด้านตะวันตก ที่มีทั้งหมด 4 สัญญา ดังนี้
สัญญาที่ 1 เป็น กิจการร่วมค้า CNA ประกอบด้วยบริษัท ไชน่าสเตทคอนสตรัคชั่น เอ็นจิเนียริ่ง คอร์ปอเรชั่น ลิมิเต็ด ,บริษัท เนาวรัตน์พัฒนาการ จำกัด (มหาชน) หรือ NWR และบริษัท เอ.เอส.แอสโซซิเอท เอนจิเนียริ่ง (1964) จำกัด เป็นผู้เสนอราคาต่ำสุดที่ 5,897.21 ล้านบาท (รวมVAT) จากราคากลาง 6,979.55 ล้านบาท
สัญญาที่ 2 เป็น กิจการร่วมค้า CTB ประกอบด้วย บริษัท China Harbour Engineering Company Limited ,บริษัท ทิพากร จำกัด และบริษัท บุรีรัมย์ธงชัยก่อสร้าง จำกัด เสนอราคาต่ำสุดที่ 6,440.00 ล้านบาท(รวม VAT) จากราคากลาง 7,241.00 ล้านบาท
สัญญาที่ 3 เป็นกิจการร่วมค้าไชน่าเรลเวย์-ซีวิล-บุญชัย ประกอบด้วย บริษัท China Railway Number 10 Engineering Group Co.,Ltd ,บริษัท ซีวิลเอนจิเนียริ่ง จำกัด และ บริษัท บุญชัยพาณิชย์ (1979) จำกัด เสนอราคาต่ำสุดที่ 6,098.00 ล้านบาท(รวม VAT) จากราคากลาง 6,990.32. ล้านบาท
สัญญาที่ 4 เป็นบริษัท ช.การช่าง จำกัด (มหาชน) หรือ CK เสนอราคาต่ำสุดที่ 6,636.19 ล้านบาท. (รวม VAT) จากราคากลาง 7,943.36 ล้านบาท
ทั้งนี้ หลังจากวันนี้ที่ทราบผลการเสนอด้านราคาแล้วจะนำไปสู่ขั้นตอนการพิจารณาคณะกรรมการบริหาร กทพ.เพื่อกลั่นกรองผลการประมูลก่อนนำเสนอต่อคณะกรรมการ กทพ.เพื่อพิจารณาและประกาศผู้ชนะ อย่างเป็นทางการ และจะลงนามในสัญญาให้เร็วที่สุด
ส่วนสัญญาที่ 5 ที่เป็นสัญญาการเก็บค่าผ่านทางรวมอาณัติสัญญาณซึ่งอยู่ระหว่างการประมูลผ่าน e-Bidding
ทั้งนี้ โครงการนี้ได้นำเงินที่ระดมทุนผ่านกองทุนไทยแลนด์ฟิวเจอร์ฟันด์ (TFF) ที่มี 44,811 ล้านบาท มาใช้ลงทุนก่อสร้างรวมระบบด้วย ใช้ระยะเวลา 3 ปี